Bičių pikis

Bičių pikis (propolis, bičių klijai) – lipni, tirštos konsistencijos medžiaga, kurią bitės darbininkės renka nuo augalų.

Bitės aptepa pikiu avilio sieneles, užkamšo plyšius. Pikis yra kartus, malonaus specifinio aromato. Cheminė sandara paprastai sudėtinga ir galutinai neištirta. Manoma, kad pikis susidaręs iš augalinių dervų, eterinių aliejų ir vaško. Jame yra daugiau nei 11 cheminių elementų (vario, mangano, cinko, kobalto, bario, titano, nikelio, chromo ir kt.).

Pikis naikina bakterijas ir virusus, stimuliuoja audinių regeneraciją, mažina skausmus, stabdo uždegimus, naikina grybelius, dedervines ir kt.

Kategorija:Bitininkystės produktai
Kategorija:Dervos